b'\n_START_ARTICLE_\nXiaomi Mi Mix 3\n_START_SECTION_\nMuotoilu\n_START_PARAGRAPH_\nMi Mix 3:n n\xc3\xa4ytt\xc3\xb6 on yksi markkinoiden suurimmista suhteessa runkoon ja puhelimessa on 93 prosentin runko-n\xc3\xa4ytt\xc3\xb6-suhde. Johtuen l\xc3\xa4hes koko puhelimen etuosan kattavasta n\xc3\xa4yt\xc3\xb6st\xc3\xa4, on Mi Mix 3:ssa etukamera sijoitettu liukukannen alle, joka tulee esille n\xc3\xa4ytt\xc3\xb6\xc3\xa4 alasp\xc3\xa4in ty\xc3\xb6nt\xc3\xa4m\xc3\xa4ll\xc3\xa4.\n_START_SECTION_\nSuoritin ja muisti\n_START_PARAGRAPH_\nVersiosta riippuen Mi Mix 3 on saatavilla kuuden, kahdeksan tai kymmenen gigatavun RAM-muistilla. Kuuden gigatavun RAM-muistilla varustettu malli sis\xc3\xa4lt\xc3\xa4\xc3\xa4 128 gigatavua tallennusmuistia, kun taas kahdeksan tai kymmenen gigatavun RAM-muistilla varustetut mallit sis\xc3\xa4lt\xc3\xa4v\xc3\xa4t 256 gigatavua tallennusmuistia. Jokaisessa mallissa on Snapdragon 845 -suoritin ja Adreno 630 -grafiikkapiiri.\n_START_SECTION_\nKamerat ja multimedia\n_START_PARAGRAPH_\nMi Mix 3:ssa on takana kaksi 12 megapikselin kameraa. Puhelimen edess\xc3\xa4 liukukannen alla ovat 24 ja 2 megapikselin etukamerat. DxOMarkin kameratestissa Mi Mix 3 sai arvosanaksi 103 pistett\xc3\xa4, mik\xc3\xa4 tekee puhelimesta yhden vuoden 2018 parhaimmista kamerapuhelimista.\n_START_SECTION_\nOhjelmisto\n_START_PARAGRAPH_\nJulkaisuhetkell\xc3\xa4 laitteessa on esiasennettuna Android 9.0 "Pie" Xiaomin MIUI 10 -k\xc3\xa4ytt\xc3\xb6liittym\xc3\xa4ll\xc3\xa4.'